Kopphaldar

**Kopphaldar** er ei innretning som kan sitja rundt ein kopp, glas eller flaske og halda innhaldet trygt eller gjera det lettare å bruka ilåtet.

Innan ulike drikketradisjonar finst det eigne typar kopphaldarar. Innan russisk tekultur har ein til dømes brukt ein *[[podstakannik]]*, eller teglashaldar, av metall med handtak som ein plasserer teglas oppi. Ei liknande innretning for kaffiglas (fincan) er kjend som *[[zarf]]* (eigentleg 'ilåt, konvolutt') i arabiske område. I moderne tid er likande haldarar av plast eller papp blitt brukt i lag med tynne koppar i liknande materiale for å gjera det lettare å halda dei med varm drikke i.

## Kopphaldarar i bygningar, møblar og kollektivtransport

Kopphaldarar kan også vera faste innretningar i bygningar eller fargreier, anten for å oppbevara koppar når dei ikkje er i bruk eller for å setja dei i når dei er i bruk, men ein ikkje drikk av dei. Dette gjer det lettare å hindra at dei velter eller blir velta og søler drikke utover.
Kopphaldarar kan vera enkle hol i bordplater eller konsoll, noko ein gjerne finn ombord på båtar. 
Dei kan også festast på bordplater, til dømes ved hjelp av ei klype, eller monterast på ein vegg.
Ein annan type er kopphaldarar som er nedslagbare frå veggen eller ryggen av stolsetet framfor ein på ulike former for kollektivtransport. 


The special seat in the left stand of the Mazda stadium (The Cozy terrace).JPG|Bord med kopphaldarar på Mazda stadion i Hiroshima i Japan.
Cupholders on the Seats (3925559330).jpg|Sete med kopphaldarar i f Hanshin Koshien stadion i Nishinomiya i Japan.
HOT7000 drink holder and power source.jpg|Kopphaldar i stoff på det japanske toget Chizu Kyuko HOT 7000.


## Kopphaldarar i bil
Ein har seld kopphaldarar som tilleggsutstyr til bilar omlag så lenge som privatbilisme har vore utbreidd, med døme frå 1920-talet.
Utbreiinga av kopphaldarar i bilar blei større i lag med ulike typar drive-in-stader. Hanskerom i bilar kunne til dømes lagast med ei innside som hadde rom for koppar og mat eller avfall så tidleg som i 1957 med bilmodellen Chevrolet Bel Air.  
Desse kunne halda glas og koppar medan bilen stod stille, men ikkje når han var i fart. 
I takt med utviklinga av drive-through-stader trengte ein tryggare haldarar som ikkje sølte sjølv når ein køyrde. 
Desse blei selde separat frå 1960-talet, og blei gjerne hekta fast ved vindauga eller mellom frontsetene og midtkonsollen. Det blei etterkvart utvikla bilar med tryggare kopphaldarar, mellom anna med fjøring slik at koppar i ulike storleikar sat stødig. Det har vore ei utfordring for bilprodusentane å møta dei stadig større glasa og koppane som blir selde på serveringsstader.


Flip Down Cupholders (3740305101).jpg|Kopphaldarar ein kan slå ned i passasjersetet på ein bil (Chevrolet Equinox).
2009 Honda Civic LX cup holder.JPG|Kopphaldar i ein Honda Civic.
2012 Rolls-Royce cupholder in BMW-Museum in Munich, Bayern.JPG|Kopphaldarar i ein Rolls Royce.
Cupholder.JPG|Kopphaldar i ein Saab.
Toyota Camry Gen6 center console cupholder.jpeg|Kopphaldar i ein Toyota Camry.


## Kopphaldarar til barnevogn

Det finst ei rekkje kopphaldarar for barnevogner. Desse kan ein anten bruka til å ha drikkekar til barnet i vogna i,
eller koppen til den som triller.

## Kjelder


**Denne artikkelen bygger på «[[:en:Cup holder|Cup holder]]» frå ,  den 20. februar 2018.*